З моманту стварэння кафедры ажыццяўляецца агульнаінжынерная падрыхтоўка спецыялістаў тэхналагічнага профілю, якія выпускаюцца універсітэтам. Пасля прыходу ў 1989 г. прафесара В.П.Стаўрова, на кафедры арганізавана падрыхтоўка спецыялістаў па канструяванню і вытворчасці вырабаў з кампазіцыйных матэрыялаў. У кароткія тэрміны створана неабходная метадычная і вучэбна-лабараторная база. Першы выпуск адбыўся ў 1994 г. Выпускнікі спецыяльнасці паспяхова працуюць у канструктарскіх і тэхналагічных падраздзяленнях прадпрыемстваў Беларусі, у навукова-даследчых цэнтрах вышэйшых навучальных устаноў і арганізацый, у тым ліку замежных.